CELEX: E2006J0002
Language: sl
Date: 2007-06-26 00:00:00
Title: Sodba Sodišča z dne 26. junija 2007 v zadevi E-2/06 – Nadzorni organ EFTE proti Kraljevini Norveški (Pogoji podelitve koncesije za pridobitev virov vodne energije – Področje veljavnosti Sporazuma EGP – Prosti pretok kapitala – Pravica do ustanavljanja – Posredna diskriminacija – Javna last – Varnost oskrbe z energijo – Varstvo okolja – Sorazmernost)

13.12.2007   
            
            
               SL
            
            
               Uradni list Evropske unije
            
            
               C 301/18
            
         
      SODBA SODIŠČA
   
   z dne 26. junija 2007
   v zadevi E-2/06
   Nadzorni organ EFTE proti Kraljevini Norveški
   
      (Pogoji podelitve koncesije za pridobitev virov vodne energije – Področje veljavnosti Sporazuma EGP – Prosti pretok kapitala – Pravica do ustanavljanja – Posredna diskriminacija – Javna last – Varnost oskrbe z energijo – Varstvo okolja – Sorazmernost)
   
   (2007/C 301/10)
   V zadevi E-2/06, Nadzorni organ EFTE proti Kraljevini Norveški, katere predmet je zahtevek za ugotovitev, da je Kraljevina Norveška kršila člena 31 in 40 Sporazuma EGP z ohranjanjem veljavnosti ukrepov, kot jih določa Zakon št. 16 z dne 14. decembra 1917 v zvezi s pridobitvijo slapov, rudnikov in drugih nepremičnin itd. (lov 14. december 1917 nr. 16 om erverv av vannfall, bergverk og annen fast eiendom m.v.), ki zasebnim podjetjem in vsem podjetjem drugih pogodbenic sporazuma EGP podeljuje časovno omejeno koncesijo za pridobitev slapov za proizvodnjo energije z obveznostjo predaje vseh naprav državi Norveški brez nadomestila po izteku koncesijskega obdobja, medtem ko norveška javna podjetja pridobijo koncesije za neomejeno obdobje, je sodišče v sestavi: Carl Baudenbacher, predsednik, Henrik Bull, sodnik in Thorgeir Örlygsson, poročevalec, dne 26. junija 2007 razglasilo sodbo, katere izrek se glasi:
   
               1.
            
            
               
                  Kraljevina Norveška je kršila člena 31 in 40 Sporazuma EGP z ohranjanjem veljavnosti ukrepov, kot jih določa Zakon št. 16 z dne 14. decembra 1917 v zvezi s pridobitvijo slapov, rudnikov in drugih nepremičnin itd., ki zasebnim podjetjem in vsem podjetjem drugih pogodbenic sporazuma EGP podeljuje časovno omejeno koncesijo za pridobitev slapov za proizvodnjo energije z obveznostjo predaje vseh naprav državi Norveški brez nadomestila po izteku koncesijskega obdobja, medtem ko norveška javna podjetja pridobijo koncesije za neomejeno obdobje.
               
            
         
               2.
            
            
               
                  Kraljevini Norveški se naloži plačilo stroškov postopka.